Domego Sandringham

Domego Sandringham situas en Norfolk, Anglio, kaj estas privata posedaĵo de Elizabeto la 2-a (Britio). En 1862 Viktoria (Britio) akiris la lokon, kie tiam staris domego datanta de 1771, kiel loĝejo por sia filo la estonta Eduardo la 7-a (Britio). Tamen Eduardo decidis ke la domego ne sufiĉe grandas kaj tial ordonis ĝian malkonstruon: en 1870 finiĝis la konstruado de nova domego. Poste aldoniĝis plua alo. En 1891 incendio detruis parton de la domego, kaj sekvis rekonstruado. En 1952 Georgo la 6-a (Britio) mortis ĉe Sandringham. Elizabeto la 2-a kutimas pasi la datrevenon de lia morto tie. Ekde 1977 eblas viziti Sandringham. Vidu ankaŭ Brita Reĝa Kolekto